
Domnului deputat Mihai Nicolae Tănăsescu
Preşedintele Comisiei pentru buget, finanţe şi bănci
AVIZ

asupra proiectului de Lege privind aprobarea Ordonanţei Guvernului nr. 10/2005 privind reglementarea unor măsuri financiare


În conformitate cu prevederile art. 89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr.23/2003, Biroul permanent a trimis spre dezbatere şi avizare Comisiei pentru tehnologia informaţiei şi comunicaţiilor proiectul de Lege privind aprobarea Ordonanţei Guvernului nr. 10/2005 privind reglementarea unor măsuri financiare, P.L. X-67/07.03.2005.
Potrivit prevederilor art.60 din Regulamentul Camerei Deputaţilor, membrii Comisiei pentru tehnologia informaţiei şi comunicaţiilor au examinat proiectul de lege mai sus menţionat în şedinţa din 16 februarie 2005. În urma dezbaterilor, membrii comisiei au hotărât, cu majoritate de voturi a membrilor prezenţi, avizarea favorabilă a proiectului de lege cu amendamentele anexate.
VICEPREŞEDINTE,


           

Dan Nica
Amendamente admise

În urma dezbaterii în comisie, proiectul de lege se aproba următoarele amendamente:

	Nr. crt.
	Text iniţial
	Text propus de comisie
	Motivare

	1.
	Art. 17 – (1) 

k) o cotă de 5% din încasările realizate de agenţii economici din sistemul de telefonie care oferă servicii cu valoare adăugată;
	La capitolul I, Secţiunea a 6-a, litera k) din alineatul (1) al articolului 17 va avea următorul conţinut:

„k) o cota de 5% din incasarile realizate de catre agentii economici care furnizeaza publicului servicii vocale de telefonie cu continut nerecomandat minorilor.”

(Ioan Ghişe)
	În cadrul serviciilor cu valoare adăugată sunt cuprinse în prezent există o gamă mult mai diversificată de servicii, cum ar fi SMS, MMS, Internet mobil, etc. Cu toate acestea, întrucât ar necesita cheltuieli şi timp excesiv pentru diferenţierea între servicii pentru a se colecta procentul aferent veniturilor numai din serviciile de linii erotice, aşa cum se intenţionase iniţial prin această reglementare, şi ţinând cont de faptul că în nici o ţară din lume nu se percep taxe speciale cu privire la conţinutul transmis prin intermediul reţelelor de transmisii de date, propunem restrângerea domeniului de aplicare al ordonanţei la serviciile vocale de telefonie cu conţinut nerecomandat minorilor, care reprezintă în fapt liniile erotice.

	2.
	Art. 17 – (1) 

m) o cotă de 10% din valoarea marcajelor distinctive aplicate videogramelor prevăzute de Ordonanţa Guvernului nr.124/2000 pentru completarea cadrului juridic privind dreptul de autor şi drepturile conexe, prin adoptarea de măsuri pentru combaterea pirateriei în domeniile audio şi video, precum şi a programelor pentru calculator, publicată în Monitorul Oficial al României, Partea I, nr. 427 din 2 septembrie 2000, aprobată cu modificări prin Legea nr.213/2002;
	La capitolul I, Secţiunea a 6-a, litera m) din alineatul (1) al articolului 17 se elimină.

(Varujan Pambuccian)
	Prin legislaţia privind dreptul de autor şi drepturile conexe se percep o serie de taxe pentru compensarea autorilor operelor. O nouă taxă ar duce la o suprataxare şi ar avea impact negativ asupra puterii de cumpărare. 

	3.
	Art. 17 - (2) Cotele prevăzute la alin. (1) lit. a)-m) se aplică asupra încasărilor totale realizate, din care s-a dedus T.V.A. aferentă, şi se adaugă la sumele care fac obiectul bazei de calcul
	Alineatul (2) al articolului 17 va avea următorul conţinut:

„(2) Cotele prevăzute la alin. (1) lit. a)-j) şi lit.l) se aplică asupra încasărilor totale realizate, din care s-a dedus T.V.A. aferentă, şi se adaugă la sumele care fac obiectul bazei de calcul.”

(Ioan Ghişe)
	Pentru lit. m) se prevede un alt mecanism de colectare, prevăzut la alin. (21)

	4.
	
	După alin. (2) al art. 17 se adaugă un nou alineat, 21, cu următorul conţinut:

„(21) Reţinerea şi plata cotei prevăzute la alin.(1) lit.k) se va face de către operatorii reţelelor de comunicaţii electronice prin intermediul cărora au fost furnizate serviciile menţionate.”

(Ioan Ghişe)
	În contractele încheiate între operatorii reţelelor de comunicaţii electronice şi agenţii economici care furnizează serviciile respective se stabileşte natura conţintului serviciilor, astfel încât se poate determina valoare serviciilor şi percepe procentul aferent potrivit legii.


Amendamente respinse

În urma dezbaterii în comisie, următoarele amendamente au fost respinse:

	Nr. crt.
	Text iniţial
	Text propus de comisie
	Motivare

a) pentru susţinere      b) pentru respingere

	1.
	Art. 17 – (1) 

k) o cotă de 5% din încasările realizate de agenţii economici din sistemul de telefonie care oferă servicii cu valoare adăugată;
	La capitolul I, Secţiunea a 6-a, litera k) din alineatul (1) al articolului 17 va avea următorul conţinut:

„k) o cotă de 5% din încasările realizate prin furnizarea serviciilor cu conţinut adult, de către agenţii economici, care oferă publicului şi care difuzează prin intermediul reţelelor de comunicaţii electronice, acest tip de servicii. Reţinerea şi plata acestei cote va fi făcută de către operatorii reţelelor de comunicaţii electronice prin intermediul cărora au fost difuzate/furnizate serviciile menţionate.”

(Dorin Liviu Nistoran, Varujan Pambuccian)
	a) În cadrul serviciilor cu valoare adăugată sunt cuprinse în prezent există o gamă mult mai diversificată de servicii pentru care nu este de dorit să se perceapă o cotă de 5%, aceasta adresându-se în fapt serviciilor cu conţinut adult.

b) Prin această formulare se includ şi transmisiile de date, ceea ce nu reprezenta intenţia legiuitorului

	2.
	Art. 17 – (1) 

k)
	La capitolul I, Secţiunea a 6-a, litera k) din alineatul (1) al articolului 17 se elimină.

(Dan Nica)
	a) Taxele impuse unui domeniu economic pentru a subvenţiona un alt domeniu ar putea crea un precedent foarte periculos, care poate bloca dezvoltarea serviciilor de furnizare de servicii. Serviciile cu valoare adăugată existente în momentul aprobării Legii nr.247/2001 cuprindeau în principal liniile erotice, fapt care nu mai este de actualitate şi perceperea unei astfel de taxe descurajează dezvoltarea de noi servicii (sau acţiuni în scop umanitar).

b) Prin amendamentul adoptat de Comisie se restrânge domeniul de aplicare doar la serviciile vocale de telefonie cu conţinut nerecomandat minorilor

